|  |  |
| --- | --- |
|  | **Իրավական ակտի հիմնավորումը**  **« Հայաստանի Հանրապետության տարածքային կառավարման և զարգացման նախարարության միգրացիոն պետական ծառայությանը տարածք տրամադրելու, Հայաստանի Հանրապետության կառավարությանն առընթեր պետական գույքի կառավարման վարչությանը գումար հատկացնելու և Հայաստանի Հանրապետության կառավարության 2016 թվականի դեկտեմբերի 29-ի N 1313-Ն որոշման մեջ լրացում կատարելու մասին» Հայաստանի Հանրապետության կառավարության որոշման նախագիծ** |
| **1.** | **Անհրաժեշտությունը** |
|  | Հիմք ընդունելով Հայաստանի Հանրապետության վարչապետի 01.02.2017թ. թիվ 02/23.11/1845-17 հանձնարարականը և հաշվի առնելով Հայաստանի Հանրապետության կառավարության 2015 թվականի նոյեմբերի 19-ի թիվ 1341-Ա որոշման 2-րդ կետի 2-րդ ենթակետի պահանջները, առ այն, որ Հայաստանի Հանրապետության տարածքային կառավարման և զարգացման նախարարության միգրացիոն պետական ծառայությունն իր զբաղեցրած 544,9 քառ. մետր ընդհանուր մակերեսով տարածքները (Երևան քաղաքի Հրաչյա Քոչարի փողոց 4 շենք, 2 շինություն հասցեում գտնվող` 250.8 քառ.մետր, Հրաչյա Քոչարի փողոց 4 շենք, 3 շինություն հասցեում գտնվող` 36.2 քառ.մետր, Հրաչյա Քոչարի փողոց 4/5 հասցեում գտնվող` 245.9 քառ.մետր և Հրաչյա Քոչարի փողոց 4/6 հասցեում գտնվող` 12 քառ.մետր) կհանձնի սեփականատիրոջը` Յուրի Վաղինակի Աբելյանին 2017 թվականի հունվարի մեկից հետո մեկամսյա ժամկետում, ինչպես նաև միգրացիոն պետական ծառայության պետի 17.01.2017թ. թիվ 01/02/113-17, 09.02.2017թ. թիվ 01/02/426-17 գրությունները վերոնշյալ տարածքները վարձակալելու անհրաժեշտության մասին և տարածքների սեփականատիրոջ 02.02.2017թ. թիվ Մ-12/765-17 գրությունը, համաձայն որի սեփականատիրոջ կողմից կատարվել է մեկ քառ.մետր տարածքի վարձավճարի էական զիջում` 3800 ՀՀ դրամից 2500 ՀՀ դրամ /առանց եկամտային հարկի/, ինչպես նաև ելնելով տարածքների ազատման հրատապությունից՝ Հայաստանի Հանրապետության տարածքային կառավարման և զարգացման նախարարության միգրացիոն պետական ծառայությանը տարածքով ապահովելու նպատակով անհրաժեշտություն է առաջացել մշակելու և ներկայացնելու ՀՀ կառավարության սույն որոշման նախագիծը: |
| **2.** | **Ընթացիկ իրավիճակը և խնդիրները** |
|  | Ելնելով վերոնշյալ տարածքների ազատման հրատապությունից, ինչպես նաև Հայաստանի Հանրապետության տարածքային կառավարման և զարգացման նախարարության միգրացիոն պետական ծառայության բնականոն գործունեությունը ապահովելու անհրաժեշտությունից Հայաստանի Հանրապետության կառավարության սույն որոշման նախագծով առաջարկվում է վարձակալել ծառայության կողմից ներկայումս զբաղեցրած տարածքները և Հայաստանի Հանրապետության կառավարության պահուստային ֆոնդի միջոցների հաշվին հատկացնել տարեկան 16650.0 հազ.դրամ: Վարձակալության ամսեկան վճարը կկազմի 1513.63 հազ.դրամ: |
| **3.** | **Տվյալ բնագավառում իրականացվող քաղաքականությունը** |
|  | Այս պահի դրությամբ պետական սեփականություն հանդիսացող համապատասխան վարչական տարածքի բացակայությունը հիմք է հանդիսացել Հայաստանի Հանրապետության տարածքային կառավարման և զարգացման նախարարության միգրացիոն պետական ծառայությանը անհրաժեշտ տարածքով ապահովելու համար քաղաքացի Յուրի Վաղինակի Աբելյանից տասնմեկ ամիս ժամկետով վարձակալելու 544.9 քառ. մետր տարածք: |
| **4.** | **Կարգավորման նպատակը և բնույթը** |
|  | ՀՀ կառավարության որոշման նախագծի ընդունմամբ կլուծվի Հայաստանի Հանրապետության տարածքային կառավարման և զարգացման նախարարության միգրացիոն պետական ծառայությանը տարածքով ապահովելու հարցը: |
| **5.** | **Նախագծի մշակման գործընթացում ներգրավված ինստիտուտները և անձինք** |
|  | Նախագծի մշակմանը այլ ինստիտուտներ և անձինք չեն մասնակցել: |
| **6.** | **Ակնկալվող արդյունքը** |
|  | Հայաստանի Հանրապետության տարածքային կառավարման և զարգացման նախարարության միգրացիոն պետական ծառայության բնականոն գործունեության ապահովում: |
| **7.** | **Այլ տեղեկություններ** |
|  | չկան |

|  |  |
| --- | --- |
|  | **« Հայաստանի Հանրապետության տարածքային կառավարման և զարգացման նախարարության միգրացիոն պետական ծառայությանը տարածք տրամադրելու, Հայաստանի Հանրապետության կառավարությանն առընթեր պետական գույքի կառավարման վարչությանը գումար հատկացնելու և Հայաստանի Հանրապետության կառավարության 2016 թվականի դեկտեմբերի 29-ի N 1313-Ն որոշման մեջ լրացում կատարելու մասին» Հայաստանի Հանրապետության կառավարության որոշման նախագծի ընդունման առնչությամբ ընդունվելիք այլ իրավական ակտերի կամ դրանց ընդունման անհրաժեշտության բացակայության մասին տեղեկանք** |
| **1.** | **Այլ իրավական ակտերում փոփոխությունների և /կամ լրացումների անհրաժեշտությունը** |
|  | չկա |
| **2.** | **Միջազգային պայմանագրերով ստանձնած պարտավորությունների հետ համապատասխանությունը** |
|  | ստանձնած պարտավորություններ չկան |
|  | **Տեղեկանք հասարակության մասնակցության մասին** |
| **1.** | **Հասարակությանը նախագծի վերաբերյալ իրազեկումը** |
|  | Որոշման նախագիծը հրապարակվել է www.e-draft.am կայքում |

***Տ Ե Ղ Ե Կ Ա Ն Ք***

**« Հայաստանի Հանրապետության տարածքային կառավարման և զարգացման նախարարության միգրացիոն պետական ծառայությանը տարածք տրամադրելու, Հայաստանի Հանրապետության կառավարությանն առընթեր պետական գույքի կառավարման վարչությանը գումար հատկացնելու և Հայաստանի Հանրապետության կառավարության 2016 թվականի դեկտեմբերի 29-ի N 1313-Ն որոշման մեջ լրացում կատարելու մասին» Հայաստանի Հանրապետության կառավարության որոշման նախագծի ընդունման կապակցությամբ պետական կամ տեղական ինքնակառավարման մարմինների բյուջեում ծախսերի և եկամուտների էական ավելացման կամ նվազեցման վերաբերյալ**

*Հայաստանի Հանրապետության կառավարության որոշման**նախագծի ընդունման կապակցությամբ ՀՀ պետական բյուջեում ծախսերի և եկամուտների էական ավելացում կամ նվազեցում չի նախատեսվում:*